กฎกระทรวงกฎกระทรวงกำหนดแบบและรายการบัญชีเกี่ยวกับปริมาณและสถานที่เก็บของน้ำมันเชื้อเพลิงแต่ละชนิดที่นำเข้ามาในราชอาณาจักรซื้อ กลั่น ผลิต ได้มา จำหน่ายไปแล้วและที่เหลืออยู่ในแต่ละเดือนและแผนการนำเข้ามาในราชอาณาจักร ซื้อ กลั่นผลิตหรือจำหน่ายซึ่งน้ำมันเชื้อเพลิงของผู้ค้าน้ำมันตามมาตรา ๗พ.ศ. ๒๕๔๖[๑] อาศัยอำนาจตามความในมาตรา ๖ มาตรา ๑๖วรรคหนึ่ง และมาตรา ๑๗ วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ ๑ ให้ผู้ค้าน้ำมันตามมาตรา ๗ส่งบัญชีเกี่ยวกับปริมาณและสถานที่เก็บของน้ำมันเชื้อเพลิงแต่ละชนิดที่นำเข้ามาในราชอาณาจักรซื้อ กลั่น ผลิต ได้มาจำหน่ายไปแล้วและที่เหลืออยู่ในแต่ละเดือนต่อพนักงานเจ้าหน้าที่ตามแบบท้ายกฎกระทรวง ดังนี้(๑) การแจ้งปริมาณและสถานที่เก็บน้ำมันเชื้อเพลิงที่นำเข้ามาในราชอาณาจักรซื้อ กลั่น ผลิต ได้มา จำหน่าย และที่เหลืออยู่ ให้ใช้แบบ นพ. ๒๐๑(๒) การแจ้งการนำน้ำมันเชื้อเพลิงเข้ามาในราชอาณาจักรให้ใช้แบบ นพ. ๒๐๒(๓) การแจ้งปริมาณการจัดซื้อน้ำมันเชื้อเพลิงในราชอาณาจักรให้ใช้แบบ นพ. ๒๐๓(๔) การแจ้งปริมาณการจำหน่ายน้ำมันเชื้อเพลิงให้กับผู้ค้าน้ำมันตามมาตรา๗ และมาตรา ๑๐ ให้ใช้แบบ นพ. ๒๐๔(๕) การแจ้งปริมาณการจำหน่ายน้ำมันเชื้อเพลิงให้กลุ่มลูกค้าทั่วไปภายในราชอาณาจักรจำแนกตามประเภทธุรกิจให้ใช้แบบ นพ. ๒๐๕(๖) การแจ้งปริมาณการจำหน่ายน้ำมันเชื้อเพลิงให้กลุ่มลูกค้าทั่วไปภายในราชอาณาจักรจำแนกตามประเภทธุรกิจในจังหวัดต่างๆ ให้ใช้แบบ นพ. ๒๐๖(๗) การแจ้งปริมาณการจำหน่ายน้ำมันเชื้อเพลิงให้กลุ่มลูกค้าทั่วไปภายในราชอาณาจักรจำแนกตามประเภทอุตสาหกรรมให้ใช้แบบ นพ. ๒๐๗(๘) การแจ้งปริมาณการจำหน่ายน้ำมันเชื้อเพลิงประเภทวัตถุดิบในอุตสาหกรรมให้ผู้ผลิตอื่นๆ ให้ใช้แบบ นพ. ๒๐๘(๙) การแจ้งปริมาณน้ำมันเชื้อเพลิงที่ส่งออกนอกราชอาณาจักรให้ใช้แบบ นพ. ๒๐๙(๑๐) การแจ้งปริมาณและสถานที่เก็บน้ำมันสำรองตามกฎหมายคงเหลือรายวันให้ใช้แบบ นพ. ๒๑๐ข้อ ๒ ให้ผู้ค้าน้ำมันตามมาตรา ๗ส่งแผนการนำเข้ามาในราชอาณาจักร ซื้อ กลั่น ผลิต หรือจำหน่ายซึ่งน้ำมันเชื้อเพลิงในช่วงสามเดือนถัดไปตามแบบท้ายกฎกระทรวง ดังนี้(๑) การแจ้งแผนการนำน้ำมันเชื้อเพลิงเข้ามาในราชอาณาจักรซื้อ กลั่น ผลิต และจำหน่าย ให้ใช้แบบ นพ. ๒๑๑(๒) การแจ้งรายละเอียดแผนการซื้อกลั่นหรือผลิตและจำหน่ายซึ่งก๊าซปิโตรเลียมเหลวในราชอาณาจักร ให้ใช้แบบ นพ.๒๑๒ข้อ ๓ การส่งบัญชีตามข้อ ๑ให้ส่งจำนวน ๑ ชุด พร้อมคู่ฉบับ ๒ ชุด และการส่งแผนตามข้อ ๒ ให้ส่งจำนวน ๑ ชุดพร้อมคู่ฉบับ ๑ ชุดโดยยื่นส่งโดยตรงหรือจะส่งทางไปรษณีย์ลงทะเบียนไปยังสำนักการค้าและการสำรองน้ำมันเชื้อเพลิงกรมธุรกิจพลังงานก็ได้ข้อ ๔ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปให้ไว้ ณ วันที่ ๗กุมภาพันธ์ พ.ศ.๒๕๔๖พงศ์เทพ เทพกาญจนารัฐมนตรีว่าการกระทรวงพลังงาน[เอกสารแนบท้าย]๑.แบบแจ้งปริมาณและสถานที่เก็บน้ำมันเชื้อเพลิงที่นำเข้ามาในราชอาณาจักร ซื้อ กลั่นผลิต ได้มา จำหน่าย และที่เหลืออยู่(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้คือ โดยที่มาตรา ๑๖ วรรคหนึ่ง และมาตรา ๑๗ วรรคหนึ่งแห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ได้บัญญัติให้ผู้ค้าน้ำมันตามมาตรา ๗ส่งบัญชีเกี่ยวกับปริมาณและสถานที่เก็บของน้ำมันเชื้อเพลิงแต่ละชนิดที่นำเข้ามาในราชอาณาจักรซื้อ กลั่น ผลิต ได้มา จำหน่ายไปแล้วและที่เหลืออยู่ในแต่ละเดือนและแผนการนำเข้ามาในราชอาณาจักร ซื้อ กลั่น ผลิตหรือจำหน่ายซึ่งน้ำมันเชื้อเพลิงในช่วงสามเดือนถัดไปตามแบบและรายการที่กำหนดในกฎกระทรวงจึงจำเป็นต้องออกกฎกระทรวงนี้วิภา/ปรับปรุง๑๗ พฤษภาคม ๒๕๕๙[๑] ราชกิจจานุเบกษา เล่ม ๑๒๐/ตอนที่ ๑๙ ก /หน้า ๗/๗ มีนาคม ๒๕๕๖